# Tema№10. Harytlar we hyzmatlar bazaryny düzgünleşdirmek.

**10.1. Haryt bazarlarynyň wezipesi we maksatalry.**

**10.2. Hyzmatlar bazarynyň wezipesi we maksatalry.**

**10.1. Haryt bazarlarynyň wezipesi we maksatalry.**

Döwlet hyzmatlarynyň ulgamy öž içine durmuş hyzmatlary, medesina hyzmat-lary, jemagat hyzmatlary, hukuk düzgün-tertibini saklamak ýaly we beýleki möhüm ugurly hyzmatlary alýar.

Döwlet hyzmatlarynyň doly düzümini anykdan-anyk bellemek arkaly bu ulgamyň araçäklerini kesgitlemek üçin şu şertlerden ugur alyp bolar:

- döwlet hyzmatlaryna býujetiň ähli derejelerdäki düzümleriniň hasabyna gün-deki düzgünde maliýeleşdirilýän hyzmatlar girizilýär;

- tölegi býujetiň hasabyna amala aşyrylandan soň, sarp edijiler üçin bu hyzmatlar (dolulygyna ýa-da bölekleýin) mugt edilýär.

Döwlet gulluklarynyň sanawy, diýmek, derňelýän ulgamyň çäkleri şu aşakdaky görnüşde göz öňüne getirilip bilner:

- bilim;

- saglygy goraýyş;

- durmuş hyzmatlary;

- medeniýet we sungat;

- bedenterbiýe we sport;

- ýaşaýyş-jemagat, şol sanda ýerleri ösdürmek hem abadanlaşdyrmak boýunça hyzmatlar;

- ylym we ylmy taýdan hyzmat etmek;

- jemgyýetçilik howpsuzlygyny saklamak, şol sanda kazyýet ulgamy we hukuk hyzmatlary;

- adatdan daşary ýagdaýlaryň öňüni almak we olary aradan aýyrmak, şol sanda ýangyn howpsuzlygyny üpjün etmek;

- goranyş ulgamy;

- ykdysady howpsuzlygy saklamak maksady bilen amala aşyrylýan tebigaty goraýyş çäreleri;

**Zähmet hadysasynyň netijesi** – zähmet bu ulgamda adama (öý hojalyklaryna we jemgyýetçilik gatnaşyklaryna) gönükdirilýär – ol maddy eşretleriň sarp edilmegine ýardam berýär we peýdaly netije – hyzmatlar görnüşinde amal bolýar.

**Zähmetiň jemgyýetçilik görnüşi** – bu ugurda çekilen zähmet maddy däl häsiýete eýedir, ýagny zähmetiň netijesi bolup bu ýerde maddy eşretleriň sarp ediş gymmaty däl-de, maddy däl häsiýetdäki gymmatlyklar döredilýär. Munuň özi döwlet hyz-matlar ulgamyny önüm öndürmeýän topluma degişli edýär.

Belli bir maksada ugrukdyrmak ilatyň (öý hojalyklarynyň) we jemgyýetiň gündeki bähbitlerini kanagatlandyrmaga ugrukdyrmagy döwlet hyzmatlar ulgamyny döwletimiz tarapyndan amala aşyrylýan maýa goýum maksatnamalaryndan düýpli tapawutlandyrylýar.

Döwlet hyzmatlarynyň binýatlaýyn toparyny amala aşyrmak üçin hem degişli maddy-tehniki üpjünçiligi kemala getirmek, bu alamat, öz gezeginde, döwlet hyz-matlar ulgamyny býujet toplumyndan aýyl-saýyl edýär, çüňki býujet ulgamy öz içine hyzmatlar toplumyndan daşary senagat, energetika, gurluşyk, ulag, aragat-naşyk, ýol-hojalygy we beýleki pudaklara degişli kärhanalary ösdürmäge gönükdirilýän maýa goýum maksatnamalaryny alýar.

**Maliýeleşdirmegiň esasy çeşmesi.** Dürli derejedäki býujetler, maksatlaýyn býujetler we býujetden daşary gorlar döwlet hyzmatlar ulgamynyň edaralaryny we guramalaryny maliýe taýdan üpjün etmegiň esasy çeşmesi bolup durýar. Maliýeleşdirmegiň býujet çeşmeleri döwlet hyzmatlaryny amala aşyrýan edaralara we guramalara, bu ugurda hasabat ýöretmäge we hasaplaşyklary alyp barmaga ýetirýän täsiri bilen bilelikde, maliýe hyzmatlarynyň gazna edaralarynyň üsti bilen amala aşyrmak, girdejileriň we çykdajylaryň smetalaryny düzmek arkaly bu işe meýilnamalaýyn häsiýetini bermek şertinde Türkmenistanyň býujet kanunçylygy-nyň kadalaryna öž güýjüni ýetirýär.

**10.2. Hyzmatlar bazarynyň wezipesi we maksatalry.**

Döwlet hyzmatlarynyň sarp edijä berilmegi şol hyzmatlara göz öňünde tutulan gymmatyň döwlet tarapyndan öweziniň dolunmagy bilen gazanylýar. Bu alamat tölegli we döwlet (tölegsiz) hyzmatlarynyň aratapawudyny bölýär.

Hyzmatlaryň jemgyýetçilik ähmiýeti. Döwlet hyzmatlarynyň ulgamynda bu ugurdaky işiň jemgyýetçilik taýdan möhüm ähmiýete eýe bolan ugurlary – durmuş goraglylygy, bilim, saglygy goraýyş, medeniýet, sungat we beýlekiler girýär.

Sanalyp geçilen aýratynlyklary we açyk, aýdyň duýulýan alamatlary döwlet hyzmatlar ulgamyny milli ykdysadyýetiň beýleki ugurlaryndan kesgitli araçäkleş-dirmäge mümkinçilik berýär. Hyzmatlaryň pudaklaýyn toparynyň ol ýa-da beýleki ulgama degişli edilmegini taýýar önümiň – sarp edilýän hyzmatyň häsiýeti bilen çözülýär.

Jemgyýetçilik eşretleri görnüşinde sarp edilýän hyzmatlar durmuş ulgamynyň sazlaşykly hereket etmeginiň önümi görnüşinde orta çykýar, şol sebäpden hem bazar ýörelgeleri esasynda belli bir gymmata eýe bolup bilmeýär. Bu topara durmuş hyzmatlary, saglygy goraýyş, bilim, medeniýet, sungat we beýleki ugurlardaky hyzmatlar girýär.

Her bir adam tarapyndan sarp edilýän eşretler tölegli hyzmatlar bazarynyň miwesi bolup durýar, ýagny ilata bazar mehanizmleriniň kömegi bilen ýerlenilýär. Bu topara syýahatçylyk, myhmanhana hyzmatlary, şeýle-de sarp ediş bazaryny düzýän söwda, jemgyýetçilik iýmiti, durmuş hyzmatlary we beýlekiler degişlidir.

Ýokarda getirilen bölünişik usuly ýeterlik derejede şertleýin bolup durýar, munuň hem sebäbi ykdysadyýetiň geçiş döwrüne mahsus hadysalaryň hyzmatlar ulga-mynda hem ýüze çykyp, önüm öndüriji bilen sarp edijiniň bazar aragatnaşyklarynyň gerimini giňeldýändigi bilen düşündirilýär. Hyzmatlar ulgamynda döwlet düzgün-leşdirilişini amala aşyrmagyň esasy ugurlarynyň biri onuň ösüşini hasabat gözeg-çiliginde saklamakdan we deslapdan meýilnamlaşdyrmakdan saklamakdan ybarat-dyr, çüňki hyzmatlar ýurduň ilatynyň durmuşynyň şertlerini, hilini we derejesini kesgitleýän faktor bolup durýar. Esasy statistiki görkeziji bolup, bu ugurda ilata edilen tölegli hyzmatlaryň umumy göwrümi alynýar. Bu görkeziji hyzmatlary öndürijilerde hyzmat edilen raýatlardan gelen töleglerden we edara-kärhanalardan olaryň işgärlerine edilen hyzmatlaryň bölekleýin ýa-da doly toplanylýan jemi girdejini görkezýär.

Hyzmatlar ulgamynda amala aşyrylýan bazar özgertmeleri ilata edilýän mugt hyzmatlaryň kem-kemden tölegli esasda edilýänlere, ýa-da makroykdysady dilde aýdylanda bazar hyzmatlaryna öwrülmegi bilen ýüze çykýar. Bu hadysalar ylaýta-da, saglygy goraýyşda, bedenterbiýede, durmuş üpjünçiliginde, bilimde, mede-niýetde we sungatda, ýaşaýyş-jemagat hojalygynda orun alýar.

Hyzmatlaryň sarp ediliş bazarynyň döwlet tarapyndan düzgünleşdirilmesi syýa-hatçylyk, myhmanhana hojalygy, söwda, jemgyýetçilik iýmiti we durmuş hyzmat-lary ýaly iri pudaklarda has giňden ulanylýar. Tiz depginler bilen ösýän syýahat-çylyk pudagy ýurda goşmaça girdeji getirýär we gyzyl puly köp möçberde gazanmaga mümkinçilik berýär. Ýaňy-ýakynda-da syýahatçylyk Türkmenistanda ýeterlik derejede üns berilmeýän, yzagalak pudaklaryň biri bolup durýardy. Bu ugurdaky bazar hyzmatlary syýahatçylyk önümlerini ýerlemek bilen meşgullanýan firmalaryň birnäçesinden ybaratdy. Ýöne soňky döwürde Hazaryň kenarynda “Awaza” milli syýahatçylyk zolagynyň ägirt uly gurluşygyna badalganyň berilmegi bilen, Türkmenistanda syýahayçylyk ösmegine kuwwatly badalga berildi.

Bu zolagyň sazlaşykly hereket etmegini we durnukly girdeji getirmegini üpjün etmek maksady bilen ýurduň kadalaşdyryjy-hukuk binýadyny yzygiderli pugtalan-dyrmaga uly üns berilýär. Türkmenistanyň Prezidentiniň “Awaza” milli syýa-hatçylyk zolagy hakynda” (2007-nji ýylyň 24-nji iýulynda), “Awaza” milli syýa-hatçylyk zolagy boýunça Komitetini döretmek hakynda” (2008-nji ýylyň 14-nji oktýabrynda) we beýleki Kararlary kabyl edildi. Mundan başga-da, “Awaza” milli syýahatçylyk zolagy hakyndaky Düzgünnama we “Awaza” milli syýahatçylyk zola-gynyň çäklerinde maýa goýumlaryna garamak boýunça Pudagara Komissiýasy hakyndaky Düzgünnama kabul edildi. Türkmenistanyň Prezidentiniň obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini düýpli özgertmek boýunça Milli maksatnamasyna laýyklykda, oba ýer-lerinde söwda we hyzmat maksatlaryna niýetlenen desgalary ýurdumyzyň iri şäherlerindäkiden birjik-de pes durmaýan derejede gurup, işe girizmek göž öňünde tutulýar. Ýurdumyzyň kanun çykaryjy edaralarynyň öňünde harytlaryň aýry-aýry görnüşlerine baha bellemek işini berk gözegçilikde saklamaklyk meselesi goýuldy. Dermanlar we dermanlyk serişdeler, etil spirti, spirtli we düzüminde spirt saklanýan önümler ady tutulan harytlaryň saldamly bölegini düzýär. Döwletimiz tarapyndan bahasy kadalaşdyrylýan dermanlyk önümleriniň düzümini adamlaryň ömri we saglygy üçin zerur bolan derman serişdeleriniň Türkmenistanyň Ministrler Kabineti tarapyndan tassyklanan sanawy düzýär.

**Durmuş hyzmatlarynyň bazary** – hyzmatlar ulgamynyň iň çalt ösýän hem özgerýän ugurlarynyň biridir. Ilata hödürlenýän hyzmatlaryň sany we hili barha artýar, munuň özi bolsa hyzmatlary öndürijileriň arasynda sagdyn bäsdeşligiň emele gelmegine ýardam berýär. Ýüze çykýan bu ýagdaýyň esasy sebäbi hem bazaryň şu görnüşiniň telekeçiden uly bir çykdajyny talap etmeýändigi bilen düşündirilýär, çüňki öndürilýän hyzmatlaryň asyl bahasy o diýen gymmat bolmaýar, onuň esasy bölegi hem işleýän işgärleriň zähmet hakyny tölemek bilen bagly bolup durýar.

Şonuň üçin hem hyzmatlar bazary bölekleýin söwda bilen deň derejede kiçi telekeçiligiň depginli ösýän ugurlarynyň biri bolmagynda galýar. Soňky ýyllarda Türkmenistanda kiçi we orta telekeçiligi hemmetaraplaýyn goldamak üçin düýpli çäreler durmuşa geçirilýär. Hyzmatlary öndürijileriň we sarp edijileriň arasyndaky gatnaşyklar “Sarp edijileriň hukuklaryny goramak hakynda” Türkmenistanyň Kanu-ny, Türkmenistanyň Raýat Kodeksi, Salgytlar hakyndaky Türkmenistanyň Bitewi Kanuny, Türkmenistanyň Prezidentiniň “Türkmenistanda ilata durmuş taýdan hyzmat etmegiň kadalaryny tassyklamak hakynda” Karary bilen rejelenýär. “Kiçi we orta telekeçiligiň döwlet tarapyndan goldanylmagy” Kanuna laýyklykda, ýurdumyzda sebitleýin we ýerli derejede berjaý edilmeli düýpli maksatnamalar işlenip taýýarlanylýar. Salgytlar hakyndaky Türkmenistanyň Bitewi kanunynda we beýleki döwlet resminamalarynda kiçi telekeçilik üçin göz öňünde tutulan salgyt we başga ýeňillikler bilen deň derejede bu kadalar ilata ýokary hilli durmuş hyzmat-laryny etmek işini has aňsat hem amatly ýola goýmaga ýardam berýär.